เสือใต้ บุกขย้ำเอาก์สบวร์ก 4-1 คว้าแชมป์บุนเดสลีกา 6 สมัยติด
การแข่งขันฟุตบอลบุนเดสลีกา เยอรมนี ฤดูกาล 2017-18 ประจำวันเสาร์ที่ 7 เม.ย. คู่ที่น่าสนใจ เอาก์สบวร์ก เปิดสนาม ดับเบิลยูดับเบิลยูเค อารีนา รับการมาเยือนของ เสือใต้ บาเยิร์น มิวนิก ทีมจ่าฝูงที่จะการันตีคว้าแชมป์ทันที ถ้าเก็บ 3 แต้มในนัดนี้ได้สำเร็จ,เปิดฉากครึ่งแรกมาถึงนาทีที่ 18 เอาก์สบวร์ก ได้ประตูขึ้นนำ 1-0 จากจังหวะที่ คอร์โดวา แย่งบอลมาจาก เยโรม บัวเต็ง แล้วพาบอลหลุดไปยิงจังหวะแรกติดเซฟ อุลไรซ์ แต่บอลดันมาโดน นิคลาส ซูเล กองหลังของทีมเยือน เข้าประตูตัวเองไป,จากนั้นนาทีที่ 32 บาเยิร์น ตีเสมอเป็น 1-1 จากจังหวะที่ โจชัว คิมมิช เปิดบอลจากฝั่งขวาเข้ากรอบเขตโทษ และเป็น โกร็องแตง โตลิสโซ โขกเข้าไปตุงตาข่าย,ถัดมา 6 นาที บาเยิร์น ขึ้นนำ 2-1 จากจังหวะที่ ฮาเมส โรดริเกซ ยิงเสียบเสาแรกเข้าไปอย่างเฉียบขาด ก่อนจะจบครึ่งแรกไปด้วยสกอร์นี้,กลับมาเล่นต่อครึ่งหลัง นาทีที่ 62 บาเยิร์น หนีเป็น 3-1 จากจังหวะที่ ฮาเมส โรดริเกซ ตบเข้ากลางให้ อาร์เยน ร็อบเบน กดด้วยซ้ายเข้าไปตุงตาข่าย,เข้าสู่ช่วงท้ายเกม นาทีที่ 89 บาเยิร์น นำห่าง 4-1 จากจังหวะเตะมุมที่ เซบาสเตียน โรเด เปิดเข้ามาให้ ซานโดร วากเนอร์ โหม่งเข้าไปไม่เหลือซาก,จบเกม บาเยิร์น มิวนิก บุกมาเอาชนะ เอาก์สบวร์ก ไป 4-1 เก็บเพิ่มเป็น 72 คะแนน คว้าแชมป์บุนเดสลีกา เยอรมนี ฤดูกาลนี้ไปครองเป็นที่เรียบร้อย และเป็นการคว้าแชมป์ 6 สมัยติดต่อกันอีกด้วย,ส่วนผลคู่อื่นมีดังนี้,โบรุสเซีย มึนเช่นกลัดบัค ชนะ แฮร์ธา เบอร์ลิน 2-1,เอฟซี โคโลญจน์ เสมอ ไมน์ซ 1-1,ไฟร์บวร์ก แพ้ โวล์ฟบวร์ก 0-2,ฮัมบูร์ก ชนะ ชาลเก 3-2
เสือใต้ บาเยิร์น มิวนิก บุกมาเอาชนะ เอาก์สบวร์ก 4-1 การันตีคว้าแชมป์บุนเดสลีกา เยอรมนี ฤดูกาลนี้มาครองสำเร็จ
บาเยิร์น มิวนิก,เอาก์สบวร์ก,บุนเดสลีกา เยอรมนี